6. โครงการในอนาคต

โครงการไอพีสตาร์ (“IPSTAR”)

โครงการไอพีสตาร์เป็นโครงการดาวเทียมดวงต่อไปของบริษัทฯ
เพื่อให้บริการเทคโนโลยีการให้บริการสัญญาณอินเตอร์เน็ตความเร็วสูงผ่านดาวเทียม
เป็นการนำเทคโนโลยีดาวเทียมมาผนวกกับเทคโนโลยีอินเตอร์เน็ตเพื่อให้สามารถใช้ในการใช้งานอินเตอร์เน็ตความเร็วสูงอย่างมีประสิทธิภาพสูง
ทำให้ข้อจำกัดในเรื่องของพื้นที่ให้บริการหมดไป
เนื่องจากสามารถให้บริการได้ทุกพื้นที่ที่ดาวเทียมมีพื้นที่ครอบคลุม โดยคาดว่าดาวเทียมไอพีสตาร์-1
จะเริ่มให้บริการได้ภายในประมาณกลางปี 2548 และมีพื้นที่ให้บริการครอบคลุม ทวีปเอเชีย
และทวีปออสเตรเลีย เนื่องจากเป็นภูมิภาคที่เปิดให้มีการแข่งขันได้โดยเสรี
รวมไปถึงแนวโน้มการขยายตัวของอุตสาหกรรมโทรคมนาคมและบริษัทฯ
มีความเชี่ยวชาญทางการตลาดในพื้นที่ จากการให้บริการดาวเทียมไทยคม 1A, 2 และ 3
อยู่ในปัจจุบัน จึงเป็นตลาดเป้าหมายที่สำคัญของโครงการ ไอพีสตาร์และจะเอื้ออำนวยให้บริษัทฯ
เพิ่มศักยภาพ ในการแข่งขันทางธุรกิจกับเครือข่ายโทรคมนาคมภาคพื้นดินได้อย่างมีประสิทธิภาพ
โดยบริษัทฯคาดว่าจะเป็นผู้ให้บริการอินเตอร์เน็ตความเร็วสูงผ่านดาวเทียมรายแรกในแถบเอเชียแปซิฟิก

บริษัทฯ ในฐานะที่เป็นผู้นำธุรกิจด้านดาวเทียมในเอเชีย
ได้เล็งเห็นว่าการสื่อสารแบบอินเตอร์เน็ตความเร็วสูงผ่านดาวเทียมในอดีตจะมีค่าใช้จ่ายสูงมาก
และเมื่อพิจารณาถึงศักยภาพของดาวเทียมระบบอินเตอร์เน็ตโปรโตคอล (Internet Protocol :
IP) ที่จะมีบทบาทที่สำคัญมากในอนาคต บริษัทฯ
จึงได้ร่วมมือกับพันธมิตรที่เชี่ยวชาญด้านเทคโนโลยีจากสหรัฐอเมริกา
ในการพัฒนาโครงการสร้างดาวเทียมดวงแรกที่สามารถรองรับการสื่อสารผ่านอินเตอร์เน็ตโปรโตคอลได้อย่างเต็มรูปแบบภายใต้ชื่อโครงการไอพีสตาร์
โดยใช้ เทคโนโลยีการใส่รหัสดิจิตอลชั้นสูง เพื่อสร้างดาวเทียมที่จะรับข้อมูลระบบดิจิตอลแบบ
ที่มีโครงสร้างเป็นอินเตอร์เน็ตโปรโตคอล ซึ่งเป็นนวัตกรรมที่ล้ำหน้า
และเป็นลิขสิทธ์เฉพาะของบริษัทผู้ร่วมโครงการ
โดยมีความมั่นใจว่าจะสามารถรองรับความต้องการการสื่อสารแบบอินเตอร์เน็ตความเร็วสูงในอนาคตได้

เทคโนโลยีไอพีสตาร์จัดเป็นการพัฒนาเทคโนโลยีการสื่อสารแบบอินเตอร์เน็ตความเร็วสูงผ่านดาวเทียมที่ก้าวหน้ามากที่สุดในโลกโดย
บริษัทฯ ได้ทำการจดสิทธิบัตรเทคโนโลยีไอพีสตาร์เป็นที่เรียบร้อยแล้ว
นับเป็นความภาคภูมิใจอย่างยิ่งของบริษัทคนไทยที่สามารถคิดค้นเทคโนโลยีชั้นสูงสำหรับการใช้งานอินเตอร์เน็ตความเร็วสูงผ่านดาวเทียมในระดับสากลได้
เทคโนโลยีไอพีสตาร์มุ่งเน้นการพัฒนาความสามารถในการบริหารช่องสัญญาณให้มีประสิทธิภาพสูงสุด
(bandwidth management) จึงทำให้ต้นทุนการให้บริการต่ำกว่าดาวเทียมแบบอื่นๆ
โดยดาวเทียมไอพีสตาร์จัดว่าเป็นผู้นำเทคโนโลยียุคใหม่ของการสื่อสารอินเตอร์เน็ตความเร็วสูงผ่านดาวเทียม
โดยเทคโนโลยีไอพีสตาร์สามารถให้บริการทั้งระดับผู้ให้บริการอินเตอร์เน็ต (Internet Service
Provider: ISP) โดยไอพีสตาร์จะทำหน้าที่เป็นเครือข่ายอินเตอร์เน็ตหลัก (internet
backbone) และ ยังสามารถที่จะให้บริการอินเตอร์เน็ตความเร็วสูง (internet broadband)
แก่ผู้บริโภคโดยตรง
เทคโนโลยีไอพีสตาร์จึงเป็นอีกทางเลือกหนึ่งของบริการอินเตอร์เน็ตความเร็วสูง
นอกเหนือจากระบบอินเตอร์เน็ตความเร็วสูงภาคพื้นดิน
เช่นระบบอินเตอร์เน็ตความเร็วสูงโดยเทคโนโลยีโมเดมผ่านสายโทรศัพท์ระบบดิจิตอล
(Asymmetric Digital Subscriber Line: ADSL)
และระบบอินเตอร์เน็ตความเร็วสูงผ่านเคเบิล (Cable Modem)

หัวใจสำคัญของโครงการไอพีสตาร์

ดาวเทียมไอพีสตาร์จัดได้ว่าเป็นเทคโนโลยีที่ปฏิวัติการให้บริการอินเตอร์เน็ตความเร็วสูงอย่างยิ่ง
เป็นการให้บริการสัญญาณอินเตอร์เน็ตโปรโตคอลผ่านดาวเทียมแบบ 2 ทาง (Two-ways
Broadband Internet) มีการ เชื่อมต่อสัญญาณแบบตลอดเวลา (Always-on)
ผ่านอุปกรณ์ชุดรับส่งสัญญาณดาวเทียมโดยไม่ต้องต่อสายโทรศัพท์ สามารถรับส่งข้อมูลขนาดใหญ่
ประเภทไฟล์ข้อมูล ภาพนิ่ง เสียง หรือข้อมูลประเภทมัลติมีเดีย ได้แก่
บริการอินเตอร์เน็ตผ่านสายวงจรเช่า (leased line) การกระจายสัญญาณภาพเสียงข้อมูล
(broadcasting) เครือข่าย ส่วนตัวองค์กร (Virtual Private Network: VPN)
การให้บริการโทรศัพท์ในเขตพื้นที่ชนบท (rural telephony)
รวมถึงในกรณีที่ลูกค้าที่มีบริการอินเตอร์เน็ตอยู่แล้วบริการหลักมีปัญหา
โดยสามารถใช้ไอพีสตาร์เป็นบริการสำรอง (backup)
ด้วยประสิทธิภาพการทำงานที่ดีและสามารถให้บริการครอบคลุมได้ทั่วประเทศ แม้ในพื้นที่ห่างไกลที่
เครือข่ายสื่อสารเข้าไม่ถึงหรือมีปัญหาในการใช้บริการ
ระบบอินเตอร์เน็ตความเร็วสูงผ่านดาวเทียมโดยเทคโนโลยี
ไอพีสตาร์จึงมีความได้เปรียบในการแข่งขันในด้านการบริการ
เป็นการประสานประโยชน์ของการประยุกต์ใช้ และการเชื่อมต่อเครือข่ายสาธารณะหรือขององค์กร
รวมถึงระบบซอฟท์แวร์ และอุปกรณ์ต่างๆ

ผลประโยชน์ที่ได้จากการพัฒนาเทคโนโลยีไอพีสตาร์
ทำให้บริการอินเตอร์เน็ตความเร็วสูงผ่านดาวเทียม มีความได้เปรียบในด้านต้นทุน และ
มีความเสี่ยงทางเทคโนโลยีต่ำ เนื่องจาก

1.  เทคโนโลยีได้รับการออกแบบมาเพื่อรองรับการให้บริการอินเตอร์เน็ตส่วนบุคคลโดยสามารถรองรับการให้บริการแก่ลูกค้าจำนวนมากโดยเฉพาะ
    ทำให้ได้ต้นทุนที่มีประสิทธิภาพซึ่งเป็นผลมาจากการประหยัดจากขนาด (economy of scale)
    เมื่อเทียบกับดาวเทียมอื่นๆ ที่ให้บริการอินเตอร์เน็ตความเร็วสูงผ่าน ดาวเทียมในปัจจุบัน

2.  ใช้ดาวเทียมแบบวงจรค้างฟ้า ไม่ใช้เทคโนโลยีที่ยังมีความเสี่ยง หรือ ต้นทุนสูง เช่น
    ดาวเทียมวงโคจรระดับกลาง หรือ ระดับต่ำ ไม่ใช้ระบบประมวลผลบนอวกาศ (On-board
    Processing) หรือ ระบบติดต่อเชื่อมโยงระหว่างดาวเทียม เป็นต้น แต่ใช้ความถี่ย่าน เคยู
    แบนด์ (Ku-Band) ในส่วนที่ติดต่อกับผู้ใช้บริการ
    เพื่อให้เกิดประสิทธิภาพในการให้บริการสูงสุด ดาวเทียมไอพีสตาร์ (IPSTAR)
    ได้ถูกปรับปรุงและใช้เทคโนโลยีใหม่ๆที่สำคัญต่างๆ ดังนี้

    ตัวดาวเทียม

    ดาวเทียมไอพีสตาร์ใช้เทคโนโลยีการกระจายคลื่นแบบรังผึ้งเช่นเดียวกับที่ใช้ในระบบโทรศัพท์เคลื่อนที่ร่วมกับระบบจานสายอากาศดาวเทียมแบบใหม่
    ทำให้สามารถนำแถบความถี่กลับมาใช้ซ้ำ ๆ ได้
    จึงทำให้มีสมรรถนะในการขยายแถบความถี่ของสัญญาณสูงมากยิ่งขึ้น
    ใช้ระบบบริหารกำลังส่งแบบไดนามิค
    ทำให้การส่งสัญญาณบนดาวเทียมเป็นไปอย่างมีประสิทธิภาพสูงสุดตลอดเวลา
    แม้สภาพอากาศจะมีการเปลี่ยนแปลงก็ตาม

    อุปกรณ์ปลายทาง และกระบวนการรับส่งสัญญาณ

    ใช้เทคโนโลยีใหม่ในการใส่รหัส และการมอดูเลต (modulate)
    เพื่อเพิ่มสมรรถนะในการรับส่งสัญญาณ โดยใช้กำลังส่งที่ต่ำลง
    ทำให้สามารถลดขนาดจานสายอากาศ กำลังส่ง ตลอดจนค่าใช้จ่ายในส่วนอุปกรณ์ปลายทางได้

3.  เทคโนโลยีการรับส่งสัญญาณแบบใหม่ที่จะนำมาใช้ดังกล่าว
    ทำให้การบริการสัญญาณอินเตอร์เน็ตความเร็วสูงไอพีสตาร์ (IPSTAR broadband
    internet) มีระบบการสื่อสารที่มีสมรรถนะพิเศษ คือสามารถจัดสรรขนาดช่องสัญญาณ
    (bandwidth) เพื่อการใช้งานได้อย่างมีประสิทธิภาพสูงสุด
    โดยให้ผู้ใช้สามารถใช้งานร่วมกันได้ ซึ่งเหมาะสมกับรูปแบบการใช้บริการอินเตอร์เน็ต
    แบบอัตราความเร็วใน การรับและอัตราความเร็วในการส่งสัญญาณมีค่าต่างกัน
    (asymmetric)
    รวมไปถึงความสามารถในการปรับสภาพสัญญาณและกำลังส่งสัญญาณให้เหมาะสมกับตามสภาพอากาศต่างๆ
    โดยการควบคุมการปรับเปลี่ยนการใส่รหัส

    ด้วยเทคโนโลยีต่างๆของไอพีสตาร์ที่ได้ถูกพัฒนาให้ดีขึ้นนี้ ทำให้ไอพีสตาร์
    เป็นทางเลือกที่มีประสิทธิภาพทั้งยังประหยัดต้นทุนสำหรับการบริการหรือธุรกิจต่างๆที่ต้องการความเร็วสูงในการรับส่งข้อมูล
    อาทิเช่น การประชุมทางไกล หรือ บริการเลือกรับชมภาพยนตร์ (Video on Demand)
    ทำให้บริการเหล่านี้มีโอกาสและความเป็นไปได้ทางธุรกิจสูงขึ้น

  โครงการไอพีสตาร์ ประกอบด้วย 2 ส่วนหลักๆ คือ

  1. ตัวดาวเทียม

ดาวเทียมไอพีสตาร์-1 ได้แบ่งพื้นที่ในการให้บริการเป็นจำนวน 94 บีม (84 Spot beam, 3
Shaped Beam,7 Broadcast Beam) โดยมีพื้นที่ให้บริการแบบเฉพาะจุด (fixed footprint)
นั่นคือ เป็นพื้นที่บริการที่ครอบคลุมพื้นที่สำคัญๆ ในภาคพื้นทวีปเอเชียและแปซิฟิก
ช่วยแก้ปัญหาความสูญเปล่าของสัญญาณที่ครอบคลุมพื้นที่บริเวณมหาสมุทรและพื้นที่ที่มีประชากรเบาบาง
ช่องสัญญาณย่านความถี่ Ku-Band จะช่วยเชื่อมต่อสัญญาณระยะสุดท้ายไปยังผู้รับบริการ
ซึ่งจะขึ้นอยู่กับเทคโนปกรณ์ที่มีอยู่และความคุ้มทุนในการดำเนินงาน

ข้อมูลเบื้องต้นด้านเทคนิคของดาวเทียมไอพีสตาร์-1

+------------------+---------------------------------------------------+
| คุณสมบัติ           | รายละเอียด                                         |
+------------------+---------------------------------------------------+
| ดาวเทียม          | -   ดาวเทียมแบบวงโคจรค้างฟ้า                         |
|                  |                                                   |
|                  | -   อายุใช้งาน 12 ปี                                 |
+------------------+---------------------------------------------------+
| ตำแหน่ง           | -   120^(o) ตะวันออก                               |
+------------------+---------------------------------------------------+
| Ba               | -   45 Gbps (25/20) Forward & Return Bandwidth    |
| ndwidth Capacity |     ครอบคลุมพื้นที่สำหรับผู้ใช้บริการ 13 ล้านคนในปี 2551      |
|                  |                                                   |
|                  | -   ใช้จานสายอากาศขนาด 75-120cm.                   |
|                  |                                                   |
|                  | -   เทียบได้เท่ากับ 20 เท่าของดาวเทียมปัจจุบัน             |
+------------------+---------------------------------------------------+
| ชนิดขอ            | -   Ka-band แบบสปอร์ตบีม (SPOT BEAM)                |
| ง Beams ที่ให้บริการ |                                                   |
|                  | -   สำหรับสถานีควบคุมเครือข่ายภาคพื้นดิน 18 แห่ง           |
|                  |                                                   |
|                  | -   ครอบคลุมพื้นที่ให้บริการ Ku-band มากที่สุด              |
|                  |                                                   |
|                  | -   มีความกว้างของช่องสัญญาณ (Bandwidth Capacity)     |
|                  |     มากที่สุด สำหรับดาวเทียม 1 ดวง                     |
|                  |                                                   |
|                  | -   SPOT BEAM: 84 beams                           |
|                  |                                                   |
|                  | -   SHAPED Beams: 3 beams                         |
|                  |                                                   |
|                  | -   BROADCAST Beam: 7 beams                       |
+------------------+---------------------------------------------------+

ดาวเทียมไอพีสตาร์-1 มีสมรรถนะในการส่งสัญญาณสูงถึง 45 กิกะบิทต่อวินาที (Gbps)
เปรียบเทียบกับความสามารถของดาวเทียมทั่วไปที่สามารถส่งสัญญาณได้น้อยกว่า 3 กิกะบิทต่อวินาที
(Gbps) สำหรับสมรรถนะที่สูงนี้มาจากการใช้ความถี่ซ้ำติดต่อกันหลายครั้ง
และการปรับขนาดช่องสัญญาณ
(bandwidth)ตามความต้องการได้ทันทีโดยผ่านสถานีควบคุมระบบเครือข่ายภาคพื้นดิน (gateway)
ที่มีประสิทธิภาพสูง
สถานีภาคพื้นดินสามารถเพิ่มหรือลดความแรงของสัญญาณจากช่องสัญญาณหนึ่งที่จะส่งไปยังอีกช่องสัญญาณหนึ่ง
เช่น เพิ่มความแรงของ ช่องสัญญาณในกรณีที่จะส่งไปยังพื้นที่ที่มีฝนตก เป็นต้น
หัวใจสำคัญของความสามารถดังกล่าวคือ การใส่รหัสและระบบบีบอัดสัญญาณด้วยสูตรคณิตศาสตร์ชั้นสูง
ซึ่งจะทำให้ความถี่ 1 เฮิร์ตซ (hertz) สามารถส่งข้อมูลได้ถึง 4 บิท
ในขณะที่เทคโนโลยีดาวเทียมในปัจจุบันจะอยู่ที่ 1 เฮิร์ตซ ต่อ 1 บิท
ด้วยสมรรถนะที่เพิ่มขึ้นของดาวเทียมรุ่นใหม่นี้ ทำให้ขนาดการใช้งานเท่ากับ 1,000
ทรานสพอนเดอร์ที่ใช้ในปัจจุบัน

  ภาพที่ 1: พื้นที่ให้บริการของไอพีสตาร์ : SPOT Beam และ SHAPED Beam

  -----------------------------------------------------------------------
  []

  -----------------------------------------------------------------------

ภาพที่ 2: พื้นที่ให้บริการของไอพีสตาร์ : BROADCAST Beam

  -----------------------------------------------------------------------
  []

  -----------------------------------------------------------------------

  2. อุปกรณ์ภาคพื้นดิน ประกอบด้วย

-   อุปกรณ์ปลายทาง (IPSTAR user terminal)
    สถานีควบคุมระบบเครือข่ายภาคพี้นดินหรือเกตเวย์ (gateway) และระบบเครือข่าย

  ด้วยเทคโนโลยีของดาวเทียมไอพีสตาร์ ในการจัดรูปแบบคลื่นวิทยุ และภาคติดต่อ (Wave Forms
  and Air Interface) ที่ใช้ในทั้งภาคส่ง และรับ ซึ่งทำให้เกิดประสิทธิภาพสูงสุดแก่ทั้งระบบนั้น
  ส่งผลให้อุปกรณ์พื้นดินของดาวเทียมไอพีสตาร์ นั้น จะมีต้นทุนราคาที่ต่ำกว่า ระบบต่างๆ
  ที่ใช้อยู่ในปัจจุบัน

  ภาพที่ 3: การใช้งานของอุปกรณ์ปลายทาง

  -----------------------------------------------------------------------
  []

  -----------------------------------------------------------------------

อุปกรณ์ปลายทางของดาวเทียมไอพีสตาร์ สามารถถูกนำไปใช้งานได้ในหลายวัตถุประสงค์
โดยขึ้นกับประเภทของอุปกรณ์ปลายทางที่มีหลายรุ่นให้เลือก และอุปกรณ์
หรือเครื่องใช้ต่างๆที่นำมาเชื่อมต่อ อาทิเช่น คอมพิวเตอร์ส่วนบุคคล
คอมพิวเตอร์เครือข่ายขององค์กร เครือข่ายระบบโทรศัพท์ โทรทัศน์ เป็นต้น
โดยอุปกรณ์ปลายทางประกอบด้วยอุปกรณ์สำคัญ 2 ส่วนคือ Outdoor Unit (ODU) คือ
ในส่วนจานรับสัญญาณ (antenna) และ Indoor Unit (IDU) คือ อุปกรณ์ในส่วนของ Network
& Customer Box

-   โครงสร้างของระบบเครือข่ายไอพีสตาร์ (IPSTAR network)

  รูปแบบโครงสร้างของเครือข่ายไอพีสตาร์ จะเป็นแบบดาวกระจาย คือ
  ทุกๆอุปกรณ์ปลายทางของผู้ใช้ จะต้องติดต่อกับสถานีควบคุมระบบเครือข่ายภาคพี้นดิน (gateway)
  ซึ่งจะทำหน้าที่เชื่อมต่อเข้ากับเครือข่ายอินเตอร์เน็ต ชุมสายโทรศัพท์ หรือ
  สถานีควบคุมระบบเครือข่ายภาคพี้นดินของไอพีสตาร์ เองในประเทศอื่นๆ

ภาพที่ 4: โครงสร้างของระบบเครือข่ายไอพีสตาร์ ( IPSTAR)

  -----------------------------------------------------------------------
  []

  -----------------------------------------------------------------------

  กลุ่มเป้าหมายทางการตลาด

  จากสภาวะการขยายตัวอย่างรวดเร็วสำหรับความต้องการใช้งานอินเตอร์เน็ตความเร็วสูง
  ประกอบกับสภาพความขาดแคลนโครงข่ายทางด้านโทรคมนาคมที่จะรองรับความต้องการจำนวนมากดังกล่าวในภูมิภาคนี้
  บริษัทฯ
  จึงเล็งเห็นว่าเป็นโอกาสอันดียิ่งในอันที่โครงการไอพีสตาร์จะเข้าเป็นส่วนหนึ่งในการสนับสนุนและ
  รองรับการขยายตัวดังกล่าว
  ซึ่งลักษณะของกลุ่มตลาดที่ทางไอพีสตาร์เห็นว่ามีศักยภาพในการใช้บริการอินเตอร์เน็ตความเร็วสูงผ่านดาวเทียม
  (Broadband via Satellite) มีดังต่อไปนี้

1.  ประเทศที่มีพื้นที่ขนาดใหญ่ และประชากรจำนวนมาก โดยที่ระบบสื่อสารในปัจจุบันไม่สามารถ
    รองรับความต้องการได้พอเพียง เนื่องจากติดขัดปัญหาเรื่องสภาพทางภูมิศาสตร์
    ไม่ว่าจะเป็นความกว้างใหญ่ของพื้นที่ หรือความทุรกันดารในการวางโครงข่ายขนาดใหญ่
    ซึ่งทำให้ไม่คุ้มค่าการลงทุนเครือข่ายสื่อสารภาคพื้นดิน กลุ่มประเทศเหล่านี้ ได้แก่ จีน อินเดีย
    ออสเตรเลีย

2.  ประเทศที่เป็นหมู่เกาะ ซึ่งการลงทุนโครงข่ายสื่อสารภาคพื้นดินทำได้ไม่ทั่วถึง
    และมีต้นทุนสูงมาก เช่น ประเทศอินโดนีเซีย ฟิลิปปินส์ หรือประเทศที่มีพื้นที่แบ่งออกเป็นส่วนๆ
    และอยู่ห่างไกลกัน เช่น มาเลเซีย และเกาะซาบาห์ ซาราวัก

3.  ประเทศที่กำลังอยู่ระหว่างพัฒนาโครงข่ายสื่อสารภาคพื้นดิน
    แต่ติดขัดล่าช้าเนื่องจากปัญหาด้านงบประมาณการลงทุนจำนวนมาก เช่น ไทย เวียดนาม
    กัมพูชา พม่า

4.  ประเทศที่มีระบบการสื่อสารภาคพื้นดินที่มีประสิทธิภาพ
    และมีการขยายตัวทางด้านการสื่อสารผ่านอินเตอร์เน็ตในปริมาณสูงมาก เช่น เกาหลีใต้ ญี่ปุ่น
    ไต้หวัน

  ทั้งนี้ ประเทศที่เป็นกลุ่มเป้าหมายหลักของไอพีสตาร์
  จะอยู่ในกลุ่มประเทศที่มีปัญหาในการให้บริการ การสื่อสารภาคพื้นดิน
  หรือให้บริการได้ไม่ทั่วถึงเป็นหลัก เช่นในประเทศจีน อินเดีย ออสเตรเลีย อินโดนีเซีย ไทย
  มาเลเซีย เวียดนาม โดยที่กลุ่มเป้าหมายรองลงไป
  จะอยู่ในประเทศที่มีการขยายความต้องการใช้งานอินเตอร์เน็ตความเร็วสูงอย่างรวดเร็วมาก
  ซึ่งระบบภาคพื้นดินที่มีอยู่แล้วไม่สามารถรองรับได้อย่างพอเพียง
  ประเทศในกลุ่มนี้ประกอบไปด้วยไต้หวัน เกาหลีใต้ และญี่ปุ่น

  ลักษณะผลิตภัณฑ์ของไอพีสตาร์

  บริการหลักของโครงการไอพีสตาร์ คือ การให้บริการช่องสัญญาณ (bandwidth capacity)
  ในประเทศต่างๆ ที่มีพื้นที่ครอบคลุมโดยดาวเทียมไอพีสตาร์
  การให้บริการผ่านสถานีควบคุมระบบเครือข่ายภาคพี้นดินและระบบเครือข่าย
  รวมถึงการขายอุปกรณ์เชื่อมต่อสัญญาณอินเตอร์เน็ตปลายทาง (user terminal)

  ดาวเทียมไอพีสตาร์มีขนาดช่องสัญญาณทั้งหมดที่ให้บริการแบ่งตามลักษณะของบีมได้ดังนี้

+------------------------------------------+---------------------------+
| บีม (Beam)                                | ขนาดของช่องสัญญาณรวม        |
|                                          |                           |
|                                          | เมกะบิทต่อวินาที (Mbps)       |
+------------------------------------------+---------------------------+
| สปอร์ตบีม (Spot Beam)                      | 43,927                    |
+------------------------------------------+---------------------------+
| เชพบีม (Shaped Beam)                      | 1,580                     |
+------------------------------------------+---------------------------+
| บรอดแคสท์บีม (Broadcast Beam)              | 1,088                     |
+------------------------------------------+---------------------------+

  หมายเหตุ ขนาดของช่องสัญญาณดังกล่าวข้างต้นคิดรวมทั้งด้านรับและส่ง

  โดยสามารถแบ่งตามพื้นที่ให้บริการรายประเทศได้ดังนี้

  จำนวนแบนวิดท์ตามประเทศ

+------------+------------+-------------+-------------+---------------+
| Beam       | ประเทศ     | จำนวนแบนวิด  | จำนวนแบนวิดท์ | จ             |
|            |            | ท์สัญญาณภาครับ | สัญญาณภาคส่ง  | ำนวนแบนวิดท์รวม |
|            |            | (Mbps)      | (Mbps)      |               |
|            |            |             |             | (Mbps)        |
+============+============+=============+=============+===============+
| Spot Beam  |            |   3,096     |   2,875     |   5,971       |
|            |  ออสเตรเลีย |             |             |               |
| (สัญญาณภ    |            |   77        |   71        |   148         |
| าครับและส่ง) |   บรูไน     |             |             |               |
|            |            |   244       |   233       |   477         |
|            |   กัมพูชา    |             |             |               |
|            |            |   5,763     |   5,279     |   11,042      |
|            |   จีน       |             |             |               |
|            |            |   3,759     |   3,946     |   7,705       |
|            |   อินเดีย    |             |             |               |
|            |            |   1,260     |   857       |   2,117       |
|            |   อินโดนีเซีย |             |             |               |
|            |            |   1,689     |   1,283     |   2,972       |
|            |   ญี่ปุ่น      |             |             |               |
|            |            |   1,578     |   1,372     |   2,950       |
|            |   มาเลเซีย  |             |             |               |
|            |            |   514       |   489       |   1,003       |
|            |   พม่า      |             |             |               |
|            |            |   57        |   53        |   110         |
|            |            |             |             |               |
|            |  เกาหลีเหนือ |   534       |   457       |   991         |
|            |            |             |             |               |
|            |   นิวซีแลนด์  |   820       |   457       |   1,277       |
|            |            |             |             |               |
|            |   ฟิลิปปินส์   |   578       |   445       |   1,023       |
|            |            |             |             |               |
|            |   เกาหลีใต้  |   86        |   84        |   170         |
|            |            |             |             |               |
|            |   สิงคโปร์   |   665       |   481       |   1,146       |
|            |            |             |             |               |
|            |   ไต้หวัน    |   948       |   954       |   1,902       |
|            |            |             |             |               |
|            |   เวียดนาม  |   1,556     |   1,367     |   2,923       |
|            |            |             |             |               |
|            |            |             |             |               |
|            |  ประเทศไทย |             |             |               |
+------------+------------+-------------+-------------+---------------+
| Shaped     |            |   297       |   177       |   474         |
| Beam       |  ออสเตรเลีย |             |             |               |
|            |            |   356       |   236       |   592         |
| (สัญญาณภ    |   จีน       |             |             |               |
| าครับและส่ง) |            |   278       |   236       |   514         |
|            |   อินโดนิเซีย |             |             |               |
+------------+------------+-------------+-------------+---------------+
| Broadcast  |            |   164       |   -         |   164         |
| Beam       |  ออสเตรเลีย |             |             |               |
|            |            |   164       |   -         |   164         |
| (สัญญาณภาค  |   จีน       |             |             |               |
| รับด้านเดียว) |            |   164       |   -         |   164         |
|            |   อินเดีย    |             |             |               |
|            |            |   97        |   -         |   97          |
|            |   อินโดนิเซีย |             |             |               |
|            |            |   164       |   -         |   164         |
|            |   ญี่ปุ่น      |             |             |               |
|            |            |   49        |   -         |   49          |
|            |   มาเลเซีย  |             |             |               |
|            |            |   164       |   -         |   164         |
|            |   ฟิลิปปินส์   |             |             |               |
|            |            |   25        |   -         |   25          |
|            |   เวียดนาม  |             |             |               |
|            |            |   97        |   -         |   97          |
|            |            |             |             |               |
|            |  ประเทศไทย |             |             |               |
+------------+------------+-------------+-------------+---------------+

  ราคาเฉลี่ยสำหรับการให้บริการลูกค้ารายย่อย (Retail Customers) ต่อหน่วยของแบนวิดท์
  สำหรับการให้บริการไอพีสตาร์ ประมาณ 10,000 – 15,000 เหรียญสหรัฐ / Mbps / ปี
  (คิดราคาจากบริการช่องสัญญาณภาครับเพียงด้านเดียว)

  บริษัทฯ ได้กำหนดสถานที่ตั้งเกตเวย์ของไอพีสตาร์ ภายในภูมิภาคเอเชียแปซิฟิกจำนวน 18 แห่ง
  ได้แก่

  สถานที่ตั้งของสถานีควบคุมระบบเครือข่ายภาคพื้นดินรุ่นที่ 2 ของไอพีสตาร์

  -----------------------------------------------------------------------
  ลำดับ   เมือง                      ประเทศ
  ------ ------------------------- --------------------------------------
  1      เดลลี                      อินเดีย

  2      บอมเบย์                    อินเดีย

  3      ปทุมธานี                    ประเทศไทย

  4      ปักกิ่ง                      สาธารณรัฐประชาธิปไตยประชาชนจีน

  5      กวางโจว                   สาธารณรัฐประชาธิปไตยประชาชนจีน

  6      จาการ์ต้า                   อินโดนีเซีย

  7      โตเกียว                    ญี่ปุ่น

  8      คาร์ลกูลี่                    ออสเตรเลีย

  9      โบรคเค็น ฮิลล์               ออสเตรเลีย

  10     เซี่ยงไฮ้                    สาธารณรัฐประชาธิปไตยประชาชนจีน

  11     โซล                       เกาหลีใต้

  12     มะนิลา                     ฟิลิปปินส์

  13     กัวลาลัมเปอร์                มาเลเซีย

  14     ไทเป                      ไต้หวัน

  15     ฮานอย                     เวียดนาม

  16     โอ๊คแลนด์                   นิวซีแลนด์

  17     ร่างกุ้ง                     พม่า

  18     พนมเปญ                    กัมพูชา
  -----------------------------------------------------------------------

  ตัวอย่างบริการของไอพีสตาร์

  บริการไอพีสตาร์สามารถถูกนำไปประยุกต์ใช้ในการให้บริการต่างๆ ได้ดังนี้

  ตัวอย่างบริการของไอพีสตาร์

+----------------+-----------------------------+----------------------+
|                | บริการ                       | รูปแบบการรับส่ง         |
+================+=============================+======================+
| ความบันเทิง      | -   โทรทัศน์บอกรับสมาชิก        | กระจายส่งสัญญาณ        |
|                |                             |                      |
|                | -   โทรทัศน์ทั่วไป              | แบบสื่อสารทางเดียว      |
|                |                             |                      |
|                | -   ภาพยนตร์แบบ Pay per View |                      |
|                |                             |                      |
|                | -   ภาพยนตร์แบบ Video On     |                      |
|                |     Demand                  |                      |
|                |                             |                      |
|                | -   Interactive TV          |                      |
|                |                             |                      |
|                | -   Interactive Games       |                      |
+----------------+-----------------------------+----------------------+
| การสื่อสารข้อมูล   | -   อินเตอร์เน็ต               | สื่อสารสองทาง          |
|                |                             |                      |
|                | -   การศึกษาทางไกล           | ข้อมูลภาครับ            |
|                |                             | มากกว่าภาคส่ง          |
|                | -   Multimedia              |                      |
|                |                             |                      |
|                | -   Image Networking        |                      |
|                |                             |                      |
|                | -   Transaction Services    |                      |
|                |                             |                      |
|                | -   รับส่งข้อมูลความเร็วสูง       |                      |
+----------------+-----------------------------+----------------------+
| การติดต่อสื่อสาร   | -   การประชุมทางไกล          | สื่อสารสองทาง,         |
|                |                             |                      |
|                | -   การแพทย์ทางไกล           | ข้อมูลภาครับและส่ง       |
|                |                             |                      |
|                | -   โทรศัพท์                  | ใกล้เคียงกัน            |
|                |                             |                      |
|                | -   ระบบสื่อสายภายในองค์กร     |                      |
|                |                             |                      |
|                | -   ISDN & high speed       |                      |
|                |     digital line            |                      |
+----------------+-----------------------------+----------------------+

  ข้อได้เปรียบจากการใช้บริการของดาวเทียมไอพีสตาร์

1.  ข้อได้เปรียบทางด้านเทคโนโลยี (Technology Advantages)

  ผลจากการประหยัดจากขนาดทำให้ต้นทุนของช่องสัญญาณต่ำ (low cost bandwidth)
  รวมไปถึงต้นทุนของราคาอุปกรณ์เชื่อมต่อสัญญาณอินเตอร์เน็ตทางด้านผู้ใช้งาน (user
  terminal) ที่มี แนวโน้มต่ำลงในอนาคต
  เมื่อเทียบกับเทคโนโลยีการให้บริการอินเตอร์เน็ตความเร็วสูงผ่าน ดาวเทียมอื่นๆ

2.  ข้อได้เปรียบทางด้านบริการ (Service Advantages)

  เป็นการประสานประโยชน์ของการให้บริการผ่านดาวเทียมและบริการสัญญาณอินเตอร์เน็ตเข้าด้วยกัน
  โดยที่ข้อดีของการบริการผ่านดาวเทียม
  สามารถให้บริการในเขตพื้นที่ชนบทห่างไกลที่ระบบเครือข่ายพื้นฐานภาคพื้นดินยังเข้าไปไม่ถึง
  รวมไปถึงความสามารถในการเชื่อมโยงเครือข่ายการสื่อสารอย่างครบวงจร
  และข้อดีของการให้บริการสัญญาณอินเตอร์เน็ตความเร็วสูงยังช่วยให้มีการพัฒนาเพิ่มเติมเนื้อหาการให้บริการ
  (content) เสริมสำหรับแอพลิเคชันต่าง ๆ ส่งไปถึงกลุ่ม
  ลูกค้าโดยตรงทั้งในกลุ่มลูกค้าแบบทั่วๆไป

  กลยุทธ์และประสิทธิภาพในการแข่งขันทางการตลาด

1.  สร้างภาพลักษณ์ในการเป็นผู้นำด้านการให้บริการสัญญาณอินเตอร์เน็ตความเร็วสูงผ่านดาวเทียมเป็นรายแรกในภูมิภาคเอเชียแปซิฟิก

  การส่งดาวเทียมไอพีสตาร์-1 ขึ้นสู่วงโคจร ในปี 2548 เป็นก้าวสำคัญของบมจ. ชินแซทเทลไลท์
  และธุรกิจการสื่อสารของประเทศไทย
  เนื่องจากดาวเทียมไอพีสตาร์ซึ่งให้บริการสัญญาณอินเตอร์เน็ตความเร็วสูงผ่านดาวเทียมสามารถให้บริการพื้นที่ครอบคลุมถึง
  14 ประเทศในภูมิภาคเอเชียแปซิฟิกเป็นรายแรก บมจ.
  ชินแซทเทลไลท์เป็นผู้นำเทคโนโลยีชั้นนำในการพัฒนาระบบการใช้งานสัญญาณอินเตอร์เน็ตโปรโตคอลผ่านดาวเทียม

2.  การใช้เทคโนโลยีเพื่อเพิ่มศักยภาพการแข่งขัน

  จุดเด่นไอพีสตาร์คือความก้าวล้ำของเทคโนโลยีที่ใช้ในการออกแบบระบบดาวเทียมที่รองรับการให้บริการครอบคลุมพื้นที่กว้างขวางและหลักการบริหารการใช้งานของช่องสัญญาณอย่างชาญฉลาด
  ด้วยประโยชน์ของการประหยัดจากขนาด (economy of scale)
  ทำให้ไอพีสตาร์มีต้นทุนค่าสัญญาณอินเตอร์เน็ตความเร็วสูงผ่านดาวเทียม
  คือต้นทุนต่อเมกะบิตต่อวินาทีมีค่าน้อยกว่าหนึ่งในสามของ ต้นทุนของระบบดาวเทียมแบบเดิม
  รวมถึงการตั้งทีมงานวิจัยและพัฒนาอุปกรณ์รับส่งสัญญาณ ไอพีสตาร์ (IPSTAR User
  Terminal)ให้มีแนวโน้มของต้นทุนที่คาดว่าจะลดลงอีกในอนาคตจากประโยชน์ของการประหยัดจากขนาดย่อมพอเพียงทำให้บริการสัญญาณอินเตอร์เน็ตความเร็วสูงผ่านดาวเทียมได้รับการตอบรับอย่างดีในตลาด

  3. ด้านต้นทุนต่ำ

  ต้นทุนการให้บริการสัญญาณอินเตอร์เน็ตความเร็วสูงผ่านดาวเทียมของไอพีสตาร์ซึ่งต่ำกว่าต้นทุนการให้บริการสัญญาณอินเตอร์เน็ตความเร็วสูงผ่านดาวเทียมแบบเดิม
  ทำให้พื้นที่ชนบทและชานเมืองในภูมิภาคเอเชียแปซิฟิกมีโอกาสใช้บริการสื่อสารโทรคมนาคม
  อินเตอร์เน็ตความเร็วสูง ได้ในราคาถูก

  4. ผู้ให้บริการแบบครบวงจร

  ไอพีสตาร์เป็นผู้ให้บริการสัญญาณอินเตอร์เน็ตความเร็วสูงผ่านดาวเทียม
  และรวมถึงเป็นผู้พัฒนาและจำหน่ายอุปกรณ์รับส่งสัญญาณผ่านดาวเทียม (user terminal)
  เป็นจุดขายที่สำคัญของไอพีสตาร์
  การบริการสัญญาณอินเตอร์เน็ตความเร็วสูงผ่านดาวเทียมไอพีสตาร์จะสามารถแข่งขันกับบริการอินเตอร์เน็ตความเร็วสูงอื่นๆ
  ที่มีอยู่ได้ เช่น สื่อสัญญาณดิจิตอลผ่านสายโทรศัพท์ระบบเอดีเอสแอล(ADSL) หรือระบบสายเคเบิล
  (cable modem) โดยไอพีสตาร์มีข้อได้เปรียบจากการใช้เทคโนโลยีดาวเทียมในวงโคจรค้างฟ้า
  เช่น การให้บริการได้ครอบคลุมทั่วทุกพื้นที่และสามารถเปิดให้บริการแก่ลูกค้าได้อย่างรวดเร็ว

  5. การพัฒนาแอพพลิเคชัน

  ทีมงานวิจัยและพัฒนาของไอพีสตาร์พัฒนาให้ความสำคัญพัฒนาแอพพลิเคชันเพื่อตอบสนองต่อความต้องการที่แตกต่างกันของผู้บริโภคในกลุ่มต่าง
  ๆ เพื่อให้เข้าถึงกลุ่มฐานลูกค้าได้ครอบคลุมทั้งหมด โดยจัดแบ่งกลุ่มแอพพลิเคชันได้ 13
  กลุ่มดังต่อไปนี้

  5.1 IPSTAR Consumer Broadband :ICB
  การให้บริการอินเตอร์เน็ตแก่ผู้ใช้งานตามบ้านทั่วๆไป
  ในรูปแบบการคิดค่าบริการเป็นรายเดือนโดยการจำกัดปริมาณข้อมูลรับส่ง

  5.2 IPSTAR MDU Broadband :IMB
  แอพพลิเคชันที่ให้บริการในส่วนนี้เป็นการให้บริการการใช้งานอินเตอร์เน็ตแก่ผู้อยู่อาศัยในตึก เช่น
  คอนโดมิเนียม อาพาร์ทเมนท์
  ในรูปแบบการคิดค่าบริการเป็นรายเดือนโดยการจำกัดปริมาณข้อมูลรับส่ง

  5.3 IPSTAR Public Broadband :IPB
  แอพพลิเคชันที่ให้บริการในส่วนนี้เป็นเป็นการให้บริการอินเตอร์เน็ตสาธารณะได้แก่
  อินเตอร์เน็ตคาเฟ่ การบริการอินเตอร์เน็ตแบบไร้สายหรือฮอตสปอร์ตตามศูนย์การค้า ร้านอาหาร
  หรือโรงแรม โดยรูปแบบการคิดค่าบริการคิดตามปริมาณการใช้งานต่อครั้ง
  โดยอาจคิดเป็นรายนาทีหรือรายชั่วโมง

  5.4 IPSTAR Consumer Multimedia :ICM
  แอพพลิเคชันที่ให้บริการในส่วนนี้เป็นรวมเอาการให้บริการ 3 แอพพลิเคชันหลัก
  โดยรวมเอาการให้บริการข้อมูล (data) เสียง (voice) และวีดีโอ (video)
  เรียกอีกอย่างหนึ่ง “ทริปเปิลเพลย์ (triple play)”
  เน้นให้บริการแก่กลุ่มผู้ใช้งานอินเตอร์เน็ตทั่วๆไป รวมไปถึงกลุ่มผู้ประกอบการเล็กๆ
  มีที่ทำงานเป็นบ้าน (Small Office Home Office: SOHO) เป็นต้น
  โดยผู้บริโภคสามารถเลือกใช้บริการอินเตอร์เน็ต บริการโทรศัพท์ผ่านอินเตอร์เน็ตโปรโตคอล
  ในส่วนของวีดีโอ
  ทีมงานวิจัยและพัฒนาผลิตภัณฑ์ไอพีสตาร์ได้ประยุกต์นำเอาการส่งแบนวิดท์แบบมัลติคาสท์มาสนับสนุนการให้บริการวีดีโอตามสั่ง
  (Video on Demand) โดยการให้บริการรายการบันเทิง
  โดยมีรูปแบบการคิดค่าบริการที่หลากหลายตามลักษณะการใช้งานของผู้บริโภค
  เช่นคิดค่าบริการสำหรับอินเตอร์เน็ตแบบสมาชิกรายเดือนโดยการจำกัดปริมาณข้อมูลที่ใช้งานหรือคิดค่าบริการรายเดือนโดยไม่จำกัดจำนวนครั้งของการโทรศัพท์ผ่านอินเตอร์เน็ตโปรโตคอลสำหรับคู่สายที่ใช้ระบบเครือข่ายไอพีสตาร์เช่นกัน
  แต่จะ คิดค่าบริการเพิ่มหากโทรหาคู่สายต่างเครือข่ายไอพีสตาร์ ส่วนระบบรายการบันเทิง
  สมาชิกสามารถเลือกรับบริการโหลดรายการที่ต้องการดูล่วงหน้า(pre-load)
  โดยเป็นสมาชิกรายเดือน

  5.5 IPSTAR Business Broadband :IBB
  แอพพลิเคชันที่ให้บริการในส่วนนี้เป็นรวมเอาการให้บริการ 3 แอพพลิเคชันหลัก
  โดยรวมเอาการให้บริการข้อมูล(data) เสียง(voice) และ วีดีโอ (video)
  เรียกอีกอย่างหนึ่ง “ทริปเปิลเพลย์ (triple play)”
  เน้นให้บริการแก่กลุ่มผู้ใช้งานอินเตอร์เน็ตทั่วๆไป รวมไปถึงกลุ่มผู้ประกอบการเล็กๆ
  มีที่ทำงานเป็นบ้าน (Small Office Home Office: SOHO) เป็นต้น
  โดยผู้บริโภคสามารถเลือกใช้บริการอินเตอร์เน็ต บริการโทรศัพท์ผ่านอินเตอร์เน็ตโปรโตคอล
  หรือบริการประชุมด้วยภาพวีดีโอ (Video Conference)
  โดยมีรูปแบบการคิดค่าบริการที่หลากหลายตามลักษณะการใช้งานของผู้บริโภค
  เช่นคิดค่าบริการแบบสมาชิกรายเดือนโดยการจำกัดปริมาณข้อมูลที่ใช้งานต่อจำนวนจำนวนอุปกรณ์รับส่งสัญญาณผ่านดาวเทียมที่ติดตั้งหรือ
  คิดค่าบริการรายเดือนโดยไม่จำกัดจำนวนครั้งของการโทรศัพท์ผ่านอินเตอร์เน็ต
  โปรโตคอลสำหรับคู่สายที่ใช้ระบบเครือข่ายไอพีสตาร์เช่นกัน แต่จะคิดค่าบริการเพิ่มหากโทรหา
  คู่สายต่างเครือข่ายไอพีสตาร์
  ส่วนระบบการประชุมวีดีโอนั้นคิดค่าบริการเป็นรายเดือนโดยไม่จำกัดชั่วโมงการใช้งาน

  5.6 IPSTAR Enterprise Intranet :IEI
  แอพพลิเคชันที่ให้บริการในส่วนนี้เป็นเป็นการให้บริการติดตั้งและให้บริการแก่เครือข่ายส่วนตัวขององค์กร
  บริษัทต่างๆ โดยระบบไอพีสตาร์
  โดยรูปแบบการคิดค่าบริการสามารถปรับได้ตามการตกลงระหว่างผู้ใช้งานกับผู้ให้บริการ
  คิดต่ออัตราความเร็วในการรับส่งข้อมูล(เมกะบิทต่อวินาที)

  5.7 IPSTAR Community Internet :ICI
  แอพพลิเคชันที่ให้บริการในส่วนนี้เป็นการใช้งานอินเตอร์เน็ตและโทรศัพท์ผ่านอินเตอร์เน็ตโปรโตคอล
  เน้นการให้บริการแก่ชุมชน หมู่บ้าน หรือตำบลต่างๆ รวมถึงพื้นที่ให้บริการในเขตชนบท ห่างไกล
  ภายใต้งบประมาณสนับสนุนโดยภาครัฐบาล
  ซึ่งเป็นหนึ่งในโครงการพัฒนาโครงสร้างพื้นฐานด้านการสื่อสารในประเทศต่าง ๆ
  รูปแบบการคิดค่าบริการคิดต่ออัตราความเร็วในการรับส่งข้อมูล (เมกะบิทต่อวินาที)

  5.8 IPSTAR Content Distribution :ICD
  แอพพลิเคชันที่ให้บริการในส่วนนี้เป็นลักษณะการส่งสัญญาณข้อมูลหรือไฟล์ ไปยังที่รับปลายทางหลาย
  ๆ แห่งในเวลาพร้อม ๆ กัน ได้แก่ลูกค้ากลุ่มธุรกิจที่มีสาขากระจายอยู่ตามภูมิภาคต่างๆ
  ทั่วประเทศ รูปแบบการคิดค่าบริการคิดต่ออัตราความเร็วในการรับส่งข้อมูล (เมกะบิทต่อวินาที)

  5.9 IPSTAR Education & Training :IET แอพพลิเคชันที่ใช้งานในกลุ่มนี้จะ
  ให้บริการการเรียนการสอนผ่านสื่ออิเล็คทรอนิคส์ (E-learning)
  เครือข่ายการทำงานภาครัฐบาลผ่านสื่ออิเล็กทรอนิกส์ (E-Government)
  การประชุมทางไกลผ่านวีดีโอ (Video Conference) หรือแม้กระทั่งการแพทย์ทางไกล
  (Tele-medicine)รูปแบบการคิดค่าบริการคิดต่ออัตราความเร็วในการรับส่งข้อมูล
  (เมกะบิทต่อวินาที)

  5.10 IPSTAR Telephony :ITP
  แอพพลิเคชันที่ให้บริการในกลุ่มนี้เน้นการให้บริการโทรศัพท์ภายในกลุ่มองค์กรผ่านสัญญาณอินเตอร์เน็ตโปรโตคอล
  หรือบริการโทรศัพท์ในเขตพื้นที่ชนบท
  รูปแบบการคิดค่าบริการคิดต่ออัตราความเร็วในการรับส่งข้อมูล (เมกะบิทต่อวินาที)

  5.11 IPSTAR Internet Backup :IIB
  แอพพลิเคชันที่ให้บริการในกลุ่มนี้เป็นการบริการเชื่อมต่อสายสัญญาณอินเตอร์เน็ตโปรโตคอล
  ให้แก่กลุ่มผู้ประกอบการบริการอินเตอร์เน็ต (Internet Service Provider :ISP)
  รวมไปถึงผู้ประกอบการให้เช่าสายสัญญาณ (Leased Line Provider)
  โดยใช้เป็นเครือข่ายสำรองเมื่อเครือข่ายหลักเกิดการขัดข้องรูปแบบการคิดค่าบริการคิดต่ออัตราความเร็วในการรับส่งข้อมูล
  (เมกะบิทต่อวินาที)

  5.12 IPSTAR Mobile Trunk :IMT
  แอพพลิเคชันที่ให้บริการในกลุ่มนี้เป็นการบริการเชื่อมต่อสายสัญญาณอินเตอร์เน็ตโปรโตคอลให้แก่กลุ่มผู้ประกอบการให้บริการเครือข่ายสัญญาณโทรศัพท์เคลื่อนที่ระบบต่าง
  ๆ รวมทั้งองค์กรการสื่อสารโทรคมนาคมรูปแบบการคิดค่าบริการ
  คิดต่ออัตราความเร็วในการรับส่งข้อมูล (เมกะบิทต่อวินาที)

  5.13 IPSTAR SNG and Backhaul :ISB
  แอพพลิเคชันที่ให้บริการในกลุ่มนี้เป็นการบริการเชื่อมต่อสายสัญญาณอินเตอร์เน็ตโปรโตคอลให้แก่กลุ่มผู้ให้บริการแพร่ภาพสัญญาณโทรทัศน์
  สถานีโทรทัศน์ รวมทั้งผู้ให้บริการข่าวผ่านดาวเทียม
  โดยอาจจะใช้ในการตัดต่อภาพข่าวและออกอากาศที่สถานีรูปแบบการคิดค่าบริการคิดต่ออัตราความเร็วในการรับส่งข้อมูล
  (เมกะบิทต่อวินาที)

6.  การพัฒนาเครือข่ายพันธมิตร

  เนื่องจากพื้นที่ให้บริการไอพีสตาร์ครอบคลุม 14 ประเทศ ในภูมิภาคเอเชียแปซิฟิก
  ไอพีสตาร์ตระหนักถึงปัจจัยแวดล้อมที่แตกต่างกันในแต่ละประเทศ
  ไอพีสตาร์จึงมุ่งมั่นสร้างเครือข่ายพันธมิตรทางธุรกิจให้แข็งแกร่ง
  โดยเฉพาะพันธมิตรในฐานะผู้ดำเนินการให้บริการเพื่อให้บริการสัญญาณอินเตอร์เน็ตความเร็วสูงผ่านดาวเทียมระบบเทคโนโลยีไอพีสตาร์ในแต่ละประเทศ
  (National Service Operator :NSO)
  ซึ่งเป็นองค์กรที่มีพื้นฐานทางด้านการเงินที่มั่นคงและมีความชำนาญในการดำเนินธุรกิจในระดับประเทศ
  เพื่อให้มั่นใจถึงการดำเนินงานที่มีประสิทธิภาพในด้านโครงสร้างพื้นฐานของการบริการไอพีสตาร์ระดับประเทศทั้ง
  ด้านการบริหารงาน การตลาด รวมไปถึงการแต่งตั้งผู้ชำนาญการด้านเทคโนโลยีในแต่ละประเทศ
  เพื่อสร้างมูลค่าเพิ่มอย่างมีประสิทธิภาพให้กับลูกค้าและบริษัทคู่ค้าในแต่ละประเทศ

  ภาพที่ 5: กลุ่มลูกค้าเป้าหมายของไอพีสตาร์ในอนาคต

  -----------------------------------------------------------------------
  []

  -----------------------------------------------------------------------

  กิจกรรมทางการตลาด

  บริษัทฯ ดำเนินกิจกรรมทางการตลาดของระบบดาวเทียมไอพีสตาร์
  โดยเริ่มให้บริการในระยะแรก
  คือการให้บริการอุปกรณ์ปลายทางภาคพื้นดินของไอพีสตาร์ใช้งานร่วมกับดาวเทียมที่มีการใช้งานในปัจจุบัน
  (conventional satellite) เช่นดาวเทียมไทยคม หรือดาวเทียมดวงอื่น
  โดยอุปกรณ์ปลายทางภาคพื้นดินระยะแรกของบริษัทฯ
  สามารถพัฒนาเพื่อใช้งานได้กับดาวเทียมไอพีสตาร์-1 ได้
  อุปกรณ์ปลายทางภาคพื้นดินของไอพีสตาร์ระยะแรกนี้สามารถรับส่งข้อมูลผ่านทรานสพอนเดอร์ได้มากกว่าปกติ
  ดังนั้น จึงเป็นการเพิ่ม ประสิทธิภาพของระบบดาวเทียมปัจจุบันและช่วยลดต้นทุนการบริการ

  ตารางแสดงจำนวน User Terminal ที่จำหน่าย จำนวนเกตเวย์รุ่นที่ 1 ซึ่งติดตั้งภายในปี และ
  จำนวนรวม เกตเวย์รุ่นที่ 1 ที่ติดตั้งแล้วเสร็จ ปี 2545-47

  ------------------------ --------------- ---------------- ----------------
                           2545            2546             2547

  User Terminal            1,052           1,627            5,476

  จำนวนเกตเวย์ที่ติดตั้งภายในปี   2               3                2

  จำนวนเกตเวย์รวม           2               5                7
  ------------------------ --------------- ---------------- ----------------

  ปัจจุบัน บริษัทฯ ติดตั้งเริ่มให้บริการเกตเวย์ไอพีสตาร์รุ่นแรก จำนวน 7 แห่ง ในประเทศไทย
  พม่า ไต้หวัน ออสเตรเลีย อินเดีย จีน และ ลาว0
  ซึ่งทำให้สามารถขยายการให้บริการไอพีสตาร์ระยะที่ 1 ได้ ในประเทศไทย พม่า ไต้หวัน
  อินโดนีเซีย มาเลเซีย ฟิลิปปินส์ ออสเตรเลีย นิวซีแลนด์ อินเดีย จีนและลาว เป็นต้น
  และในขณะนี้บริษัทฯ อยู่ระหว่างดำเนินการทยอยติดตั้งเกตเวย์รุ่นที่ 2
  เพื่อพร้อมให้บริการเมื่อดาวเทียมไอพีสตาร์-1 ได้ถูกยิงขึ้นสู่วงโคจร

  ปัจจุบัน บริษัทฯ ได้ทำการตลาดเพื่อการขายแบนวิดท์ของบริการไอพีสตาร์
  (ดาวเทียมไอพีสตาร์-1) โดยเน้นให้บริการแถบภูมิภาค เอเซียแปซิฟิก
  โดยมียอดจองใช้งานและที่อยู่ในระหว่างเจรจาต่อรองในสัดส่วนประมาณ 32%
  จากศักยภาพทั้งหมดของการให้บริการ

  ต้นทุนของโครงการไอพีสตาร์

  บริษัทฯ คาดว่าเงินลงทุนในโครงการไอพีสตาร์ซึ่งประกอบด้วยค่าจัดสร้างและจัดส่งดาวเทียม
  ค่าประกันภัย รวมถึงค่าสร้างเกตเวย์ และค่าใช้จ่ายอื่นๆที่เกี่ยวข้อง จะมีมูลค่าประมาณ 394
  ล้านเหรียญสหรัฐ
  อนึ่งเนื่องจากสถานะการณ์ตลาดประกันภัยดาวเทียมในปัจจุบันอัตราค่าเบี้ยประกันภัยในการจัดส่งดาวเทียมมีแนวโน้มเพิ่มขึ้น
  เนื่องจากในช่วงปีที่ผ่านมามีดาวเทียมเกิดความเสียหายเพิ่มขึ้น ดังนั้น
  เงินลงทุนในโครงการอาจเพิ่มขึ้นจากที่ประมาณการไว้ประมาณ 15
  ล้านเหรียญสหรัฐจากค่าเบี้ยประกันที่เพิ่มขึ้น ณ วันที่ 31 ธันวาคม 2547
  ได้บันทึกงานระหว่างก่อสร้างของโครงการไอพีสตาร์ จำนวน 15,313 ล้านบาท ในรายการที่ดิน
  อาคาร และอุปกรณ์)

  บริษัทฯ มีค่าใช้จ่ายในการวิจัยในโครงการนี้ตั้งแต่เริ่มโครงการจำนวน 67 ล้านบาท และ
  ปัจจุบันบริษัทฯบันทึกค่าใช้จ่ายในการพัฒนาผลิตภัณฑ์ ในโครงการไอพีสตาร์ รวมอยู่ในรายการที่ดิน
  อาคาร และอุปกรณ์ ซึ่งเป็นไปตามมาตรฐานบัญชีระหว่างประเทศฉบับที่ 38
  เรื่องสินทรัพย์ไม่มีตัวตนและมาตรฐานการบัญชีไทย ฉบับที่ 33 ต้นทุนการการกู้ยืม

  ความคืบหน้าของโครงการไอพีสตาร์ในปัจจุบัน

  เมื่อวันที่ 15 พฤศจิกายน 2546 รัฐบาลของประเทศจีนและประเทศไทยได้ทำข้อตกลง
  เรื่องการประสานงานคลื่นความถี่ระหว่างประเทศไทยและจีนได้สำเร็จ
  นับเป็นก้าวสำคัญสู่ตลาดเป้าหมายของไอพีสตาร์ในประเทศจีน
  ข้อตกลงดังกล่าวยุติข้อพิพาทระหว่างกันที่ ITU สำหรับตำแหน่งในวงโคจร ที่ 120E และ 122E
  สำหรับประเทศไทยและจีน ทำให้โอกาสของบริษัทฯ
  ที่จะไปทำธุรกิจในประเทศจีนดีขึ้นมากและบริษัทฯ
  ยังได้รับการส่งเสริมการลงทุนจากคณะกรรมการส่งเสริมการลงทุนให้ยกเว้นภาษีเงินได้สำหรับรายได้จากต่างประเทศเป็นเวลา
  8 ปี

-   ความคืบหน้าด้านการตลาด

  ในไตรมาสที่ 1/2547 บริษัทฯ ได้ลงนามในข้อตกลงกับ ไชน่า แซทเทลไลท์ คอมมิวนิเคชั่น
  คอร์ปอเรชั่น (“Chinasat”) ซึ่งเป็นผู้ดำเนินโครงการดาวเทียมแห่งชาติของประเทศจีน
  และเป็นบริษัทหนึ่งในห้าของบริษัท สื่อสารโทรคมนาคมขนาดใหญ่ของประเทศจีน
  เพื่อขายอุปกรณ์ลูกข่ายรับส่งสัญญาณไอพีสตาร์ (IPSTAR User Terminal) จำนวนประมาณ
  2,000 ชุดภายในปี 2547 และจะเพิ่มถึง 10,000 ชุด ในปี 2548 โดยบริษัทฯ
  ได้เริ่มให้บริการดาวเทียมบรอดแบนด์โดยได้มีการติดตั้งเกตเวย์ไอพีสตาร์ในประเทศจีน
  เพื่อให้บริการดาวเทียมบรอดแบนด์โดยใช้ร่วมกับดาวเทียมในปัจจุบัน

  นอกจากนี้บริษัทฯ ยังมีพันธมิตรผู้ร่วมให้บริการและปฏิบัติการเกตเวย์ (Gateway)
  ในประเทศอินเดียซึ่งเป็นตลาดยุทธศาสตร์สำหรับ IPSTAR ตลาดหนึ่ง
  เนื่องจากมีศักยภาพแข็งแกร่งและกำลังเติบโตในฐานะเป็นศูนย์กลางด้านไอที
  และมีประชากรมากทำให้เกิดความต้องการใช้งานสูง คือ ซอฟต์แวร์ปาร์คเทคโนโลยีของอินเดีย
  (Software Technology Park of India - STPI) และ STPI
  ยังได้ลงนามในข้อตกลงที่จะซื้อบริการแบนวิดท์ของดาวเทียมไอพีสตาร์-1 จำนวน 400 Mbps
  อีกด้วย

  ในไตรมาส 2/2547 บริษัทฯ ได้ลงนามสัญญาการให้บริการ IPSTAR Broadband Service
  ระยะเวลา 5 ปีกับ ICONZ ซึ่งเป็นผู้ให้บริการเครือข่ายอินเตอร์เน็ต (Internet Service
  Provider) ในประเทศนิวซีแลนด์ นอกจากนั้นบริษัทฯ ยังได้ติดตั้งเกตเวย์ไอพีสตาร์ระยะแรก
  (First generation IPSTAR gateway) เพิ่มเติมเป็นแห่งที่ 7 ในประเทศลาว โดย LTC
  จะใช้เทคโนโลยีไอพีสตาร์ในการเชื่อมต่อโครงข่ายโทรศัพท์เคลื่อนที่ด้วยระบบบรอดแบนด์ผ่านดาวเทียม
  (IPSTAR Mobile Trunk) ซึ่งเอื้อประโยชน์ให้แก่ LTC
  ในการขยายโครงข่ายโทรศัพท์เคลื่อนที่ไปยังพื้นที่ห่างไกลได้อย่างรวดเร็วและมีประสิทธิภาพเมื่อเปรียบเทียบกับการใช้เทคโนโลยีเชื่อมโยงเครือข่ายแบบอื่น

  ในไตรมาส 3/2547 บริษัทฯ ได้
  ลงนามในสัญญาให้บริการช่องสัญญาณดาวเทียมบรอดแบนด์ไอพีสตาร์ (IPSTAR) กับ บริษัท
  แอร์เน็ท คอมเมอเชียล ออสเตรเลีย จำกัด (AirNet Commercial Australia Limited)
  และบริษัท เบซิตี้ นิวซีแลนด์ จำกัด (BayCity New Zealand Limited)
  ซึ่งเป็นผู้ให้บริการสื่อสารโทรคมนาคมครบวงจรและอินเตอร์เน็ต (ISP) ชั้นนำใน ออสเตรเลีย
  และ นิวซีแลนด์ ตามลำดับ
  โดยปัจจุบันเริ่มใช้บริการไอพีสตาร์ระยะแรกก่อนและจะเริ่มใช้บริการไอพีสตาร์อย่างเต็มรูปแบบเมื่อดาวเทียมไอสตาร์-1
  ให้บริการ

  ในไตรมาส 4/2547 บริษัทฯ ได้
  ลงนามในสัญญาให้บริการช่องสัญญาณดาวเทียมบรอดแบนด์ไอพีสตาร์ (IPSTAR) กับ Vietnam
  Telecom International ซึ่งเป็นผู้ให้บริการสื่อสารโทรคมนาคมในประเทศเวียดนาม

  ในไตรมาส 1/2548 บริษัทฯ ได้
  ลงนามในสัญญาให้บริการช่องสัญญาณดาวเทียมบรอดแบนด์ไอพีสตาร์ (IPSTAR) กับ Macquarie
  Telecom ซึ่งเป็นผู้ให้บริการสื่อสารโทรคมนาคมชั้นนำใน ออสเตรเลีย

  บริษัทฯ ได้ทำการจัดตั้งบริษัท ไอพีสตาร์ ออสเตรเลีย พีทีวาย จำกัด และ บริษัทไอพีสตาร์
  นิวซีแลนด์ จำกัด เพื่อดำเนินการให้บริการไอพีสตาร์ในประเทศออสเตรเลีย และ นิวซีแลนด์
  ซึ่งเป็นตลาดที่สำคัญอีกตลาดหนึ่งที่มีการขยายตัวของความต้องการใช้งานอินเตอร์เน็ตสูง
  เพื่อเป็นการสร้างฐานลูกค้าของดาวเทียมไอพีสตาร์ที่คาดว่าจะเริ่มให้บริการในประมาณกลางปี
  2548 และได้ทำการจัดตั้งบริษัท สตาร์ นิวเคลียส จำกัด (Star Nucleus Company
  Limited) เพื่อดำเนินกิจการให้บริการเทคโนโลยีบรอดแบนด์ที่ใช้กับดาวเทียมไอพีสตาร์
  นอกจากนี้ยังได้ขยายการให้บริการไอพีสตาร์ภาคพื้นดินไปยังประเทศบราซิล โดยการจัดตั้งบริษัท
  ไอพีสตาร์ ดู บราซิล เพื่อดำเนินการให้บริการไอพีสตาร์ในประเทศบราซิล

-   ความคืบหน้าล่าสุดเกี่ยวกับการสร้างดาวเทียมไอพีสตาร์

  ดาวเทียมไอพีสตาร์ กำลังดำเนินการสร้างโดยสเปซ ซิสเต็ม ลอรัล (Space System Loral)
  โดยได้เริ่มสร้างมาตั้งแต่ ไตรมาสที่สามของปี 2543
  ดาวเทียมไอพีสตาร์-1ได้ผ่านการทดสอบความสามารถในการรับส่งสัญญาณ (Compact Antenna
  Range Test: CART test) และ ผ่านการสรุปผลการผลิตและทดสอบต่างๆ
  ของดาวเทียมไอพีสตาร์ เมื่อเดือนมกราคม 2548 และ
  อยู่ระหว่างการวางแผนเตรียมจัดส่งดาวเทียมไอพีสตาร์-1ไปยังฐานยิงจรวดที่เมืองคูรู
  ประเทศฝรั่งเศส ซึ่งอยู่ในทวีปอเมริกาใต้ จากนั้นบริษัทฯ
  จะมีการประชุมวางแผนปฏิบัติการส่งดาวเทียมขั้นสุดท้าย (Final Mission Analysis
  Review – RAMF) ร่วมกับ SS/L และบริษัท แอเรียนสเปซ ประมาณกลางเดือนมีนาคม 2548
  เพื่อจัดเตรียมขั้นตอนต่างๆ ได้แก่
  การสรุปแผนการบรรจุดาวเทียมไอพีสตาร์เข้ากับตัวจรวดแอเรียน 5
  และเส้นทางของจรวดแอเรียน 5 (Flight Trajectory)
  เพื่อนำดาวเทียมไอพีสตาร์เข้าสู่วงโคจรถ่ายโอน (Geosynchronous Transfer Orbit)
  ขณะนี้บริ ษัท แอเรี ยนสเปซ อยูระหวางดําเนินการทดสอบและวิเคราะห
  ขอมูลเพื่อเตรียมการจัดสงดาวเทียมไอพี สตาร ทั้งนี้
  คาดวาจะสามารถจัดสงดาวเทียมขึ้นสูวงโคจรสําหรับการใหบริการในชวงประมาณกลางป
  2548

-   ความคืบหน้าของระบบภาคพื้นดินของไอพีสตาร์

  ระบบภาคพื้นดินของไอพีสตาร์ประกอบด้วย
  สถานีควบคุมระบบเครือข่ายภาคพื้นดินของดาวเทียมไอพีสตาร์ (IPSTAR Gateway)
  และอุปกรณ์เชื่อมต่อสัญญาณไอพีสตาร์ (user terminal) เรียกว่า
  เซคเคิลเจนเนอเรชั่นเกตเวย์ (Second Generation Gateway :SGGW)
  ซึ่งมีประสิทธิภาพสูงกว่าเฟิร์สทเจนเนอเรชั่น

  (First Generation Gateway :FGGW)
  ที่ได้นำมาใช้สำหรับให้บริการไอพีสตาร์ในขั้นแรกผ่านทางดาวเทียมแบบธรรมดาดวงอื่นๆเพื่อให้บริการกับตลาดในประเทศและประเทศข้างเคียง
  ซึ่งได้ทำการติดตั้งเสร็จสิ้นแล้ว 7 สถานีใน 7 ประเทศ

  โดยบริษัทฯ จะมีการทยอยติดตั้งไอพีสตาร์เกตเวย์รุ่นที่ 2 (2^(nd) Generation IPSTAR
  Gateway) จำนวน 18 สถานี ใน 14 ประเทศแถบภูมิภาคเอเชียแปซิฟิก
  ตามปริมาณความต้องการใช้ระบบไอพีสตาร์
  ซึ่งสถานีควบคุมระบบเครือข่ายภาคพี้นดินประกอบด้วยระบบย่อยต่างๆ คือ ระบบคลื่นความถี่วิทยุ
  (Radio Frequency – RF) ระบบเฮดเอนด์ (Headend- HE) และระบบจัดการเครือข่าย
  (Network Management System – NMS)

  ผู้ออกแบบสร้างระบบคลื่นวิทยุของเทคโนโลยีไอพีสตาร์ คือ บริษัทแอนดริวคอร์ปเปอเรชัน
  (Andrew) ของประเทศสหรัฐอเมริกา ส่วน ผู้ออกแบบสร้างระบบเฮดเอนด์ (Headend- HE)
  และระบบจัดการเครือข่าย (Network Management System – NMS) ของไอพีสตาร์ คือ
  บริษัท อีซีซี (ECC) ของสหรัฐอเมริกา และบริษัท เนราแซทคอม (Nera Satcom)
  ของประเทศนอร์เวย์ตามลำดับ
  ซึ่งเป็นบริษัทเดียวกับที่ได้ออกแบบสร้างระบบควบคุมภาคพื้นดินรุ่นแรก (First Generation
  Gateway) มาแล้ว

-   หมายกําหนดการจัดสงดาวเทียมไอพีสตารขึ้นสูวงโคจร

  วันที่ 7 มิถุนายน 2548 ดาวเทียมจะถูกจัดสงออกจากโรงงานของ Space System Loral
  ที่เมื อง Palo Alto แคลิฟอรเนี ย สหรัฐอเมริกา โดยเครื่องบินนําสง Antonov

  วันที่ 8 มิถุนายน 2548 ดาวเทียมไปถึงยังเมือง Cayenne ประเทศ French Guianaซึ่งเปน
  ฐานยิงจรวดของบริษัท Arianespace

  วันที่ 9 มิถุนายน 2548 เริ่มตนกระบวนการเตรียมการยิงดาวเทียม

  วันที่ 27 มิถุนายน 2548 สิ้นสุดการตรวจสอบระบบภายในของดาวเทียม

  วันที่ 28 มิถุนายน - 4 กรกฎาคม 2548 บรรจุเชื้อเพลิงในตัวดาวเทียม

  วันที่ 5-11 กรกฎาคม 2548 การปฏิ บัติ การรวมระหวางผูผลิตดาวเที ยม (Loral)
  และผูจัดสงดาวเทียม (Arianespace)

  วันที่ 12 กรกฎาคม 2548 เคลื่อนยายจรวดไปยังฐานยิง

  วันที่ 14-18 กรกฎาคม 2548 วันยิงดาวเทียมขึ้นสูวงโคจร (Launch Date)

  หมายเหตุ: หมายกําหนดการดังกลาวขึ้นอยูกับสภาพภูมิอากาศ ณ ฐานยิงที่เมือง French
  Guiana และผลการจัดสงจรวดเที่ยวบินกอน

  ผลกระทบต่อดาวเทียมไทยคม หลังจากดาวเทียม IPSTAR-1 พร้อมให้บริการ

  บริษัทฯ คาดว่าจะไม่มีผลกระทบต่อการใช้บริการของดาวเทียมไทยคม
  ในกรณีที่ต้องโอนย้ายลูกค้าไอพีสตาร์บนดาวเทียมไทยคมไปสู่ดาวเทียมไอพีสตาร์-1
  หลังจากดาวเทียมไอพีสตาร์-1
  พร้อมให้บริการแล้วเนื่องจากการใช้บริการของดาวเทียมไทยคมในการให้บริการไอพีสตาร์ในช่วงแรกนี้
  (IPSTAR First Generation) มีไม่มากนัก รวมทั้งเป็นการใช้งานเพื่อการทดสอบระบบ
  นอกจากนี้ ลูกค้าบางกลุ่มยังมีความต้องการใช้ระบบเดิมของการให้บริการของดาวเทียมไทยคม
  ดังนั้นจึงไม่มีการโอนย้ายการใช้งานของกลุ่มลูกค้าดังกล่าวมาที่ดาวเทียมไอพีสตาร์-1

  นอกจากนี้ ลั กษณะของการใหบริการของดาวเทียมไทยคมในปจจุบันไมเหมื
  อนกับบริการที่ดาวเทียม ไอพีสตาร-1 จะใหบริการ ดั
  งนั้นการใหบริการของดาวเทียมไทยคมจึงยังคงเปนการใหบริการกับกลุมลูกคาที่มีความตองการใชระบบเดิม
  สวนการใหบริการของดาวเทียมไอพีสตาร-1 จะมุงเนนในดานการใชงานแบบ
  บรอดแบนด จึงไมมี
  การโอนยายการใชงานของกลุมลูกคาดังกลาวมาที่ดาวเทียมไอพีสตาร-1 การใช
  บริการของดาวเทียมไทยคมจึงไมควรไดรับผลกระทบจากการใหบริการของดาวเทียมไอพีสตาร-1

โครงการดาวเทียมไทยคม 5

บริษัทฯ กำลังอยู่ระหว่างการศึกษาและเตรียมการโครงการดาวเทียมไทยคม 5
เพื่อเป็นการขยายธุรกิจของบริษัทและเพิ่มศักยภาพในการให้บริการวงจรดาวเทียมในอนาคต
เนื่องจากความต้องการที่เพิ่มขึ้นอย่างต่อเนื่องของบริการถ่ายทอดสัญญาณวีดีโอ และการใช้งานระบบ
HDTV ซึ่งปัจจุบันบริษัทฯ
มีจำนวนช่องสัญญาณดาวเทียมไม่เพียงพอต่อการให้บริการแก่ลูกค้าในระยะยาว บริษัทฯ
ได้ดำเนินการศึกษาความเป็นไปได้ของโครงการใน 3 ด้านที่สำคัญ คือ

1.  ด้านเทคนิค

2.  ด้านการตลาด และ

3.  ด้านการเงิน

โดยบริษัทฯ จะนำค่าสินไหมทดแทนของดาวเทียมไทยคม 3 จำนวน 33
ล้านเหรียญสหรัฐมาดำเนินการในการจัดสร้างดาวเทียมไทยคม 5 ซึ่งจะทำให้บริษัทฯ
สามารถลดภาระในการจัดหาแหล่งเงินทุนในการดำเนินการโครงการลงได้ โดยบริษัทฯ
คาดว่าโครงการดาวเทียมไทยคม 5 จะมีมูลค่าโครงการประมาณ 90-100 ล้านเหรียญสหรัฐ

โดยในการประชุม ครั้งที่ 5/2548 วันที่ 16 พฤษภาคม 2548 คณะกรรมการบริษั ทฯ
มีมติอนุมัติในหลักการใหบริษัทฯ

ดําเนินโครงการดาวเที ยมไทยคม 5 เพื่อเพิ่ มจํานวนชองสัญญาณ Ku-Band ในการใหบริการ
DTH (Direct to Home) ในประเทศไทยและประเทศใกลเคียง
โดยใหคณะกรรมการบริหารของบริษัทฯ ไปเจรจากับผูสรางดาวเทียม

ใหไดเงื่อนไขที่เปนประโยชนสูงสุดกับบริษัทฯ แลวใหนําเสนอใหคณะกรรมการบริษัทฯ
พิจารณาตอไป